Document ID: /roh_data/filtered/fineweb-2-filterrobots_roh.jsonl.gz/38967

L’onn 1757/58 ha David Cranz, in pietist hernhuteran da la Prussia, visità durant in viadi d’inspecziun e missiun il Grischun refurmà. Ses “Reise-Diarium” è in rapport fitg persunal per mauns dal cont Nikolaus Ludwig von Zinzendorf, il superiur dals pietists.
Igl è in rapport che lubescha invistas profundas en la situaziun interna da la baselgia refurmada dal Grischun e lur represchentants che eran dividids durant decennis en aderents da l’ortodoxia refurmada ed en simpatisants dals pietists.